Velkommen. Å være frivillig i Røde Kors er fantastisk.
Her blir du del av en historie som strekker seg fra midten av 1800-tallet og frem til i dag.
Og som frivillig er du, gjennom dine handlinger og holdninger, bærer av Røde Kors sine verdier og omdømme.
Et omdømme, bygget tiår for tiår, av utallige frivillige, over hele kloden, bygget på følgende syv prinsipper:
Humanitet. Å være et medmenneske, og gi hjelp til de som trenger det.
Upartiskhet. Å hjelpe, uavhengig av nasjonalitet, etnisitet, tro, klasse eller overbevisning.
Nøytralitet. For å yte nødvendig hjelp, er Røde Kors avhengig av tillit fra begge sider i en konflikt.
Uavhengighet. Røde Kors må alltid opprettholde sin selvstendighet, og handle i overensstemmelse med sine prinsipper.
Frivillighet. Røde Kors er basert på frivillig deltakelse, ikke av ønske om økonomiske fordeler.
Enhet. Kun én nasjonalforening i hvert land.
Universalitet. Å hjelpe nært der du bor, og samtidig over hele verden.
I arbeidet som frivillig, er du først og fremst et medmenneske som sørger for at deltakerne er trygge og føler seg inkludert.
Om innsatsen skjer i Hjelpekorpset, Røde Kors Ungdom eller Omsorg, er du en rollemodell, og møter mennesker med respekt og likeverd.
Som del av en beredskapsorganisasjon kan du bli bedt å om delta når det kreves.
Fysiske og psykososial førstehjelp er en trygghet for de berørte, og for deg som frivillig.
Du kommer til å møte mennesker i en sårbar og vanskelig livssituasjon.
Da er det viktig å være bevisst hvilke verdier du bærer med deg.
Vite at du sitter igjen med mer i hjertet enn i lommeboka.
Men også vite dette; at DU gjør en forskjell.
Og du er ikke alene.
Du er alt dette sammen med millioner av frivillige over hele verden.
For det er et stort VI som er Røde Kors- og Røde Halvmånebevegelsen.